Tolong jelaskan mengenai Kang Ibing dalam bahasa jawa

Raden Aang Kusmayatna Kusumadinata utawi misuwur kanthi asma Kang Ibing (miyos ing Sumedang, 20 Juni 1946 – tilar donya ing Bandung, 19 Agustus 2010 ing yuswa 64 taun) inggih punika pelawak Indonésia ingkang ndhèrèk grup lawak De'Kabayan ingkang anggotanipun inggih punika [[Aom Kusman lan Suryana Fatah. Pelawak punika ugi aktif ing kasenian Sunda.

Kang Ibing gadhah garwa ingkang namanipun Nieke lan patutan tiga cacahipun. Kariéripun ing jagad seni kalebet suksés. Kang Ibing piyambak boten naté ngimpi dados aktris ingkang misuwur, menapa malih dados bintang filem. Miwiti kariéripun minangka panatacara Obrolan Rineh ing Radhio Mara Bandung Gaya wicaranipun ingkang intonasinipun khas Sunda sampun dados ciri khasipun Kang Ibing.

Nalika taksih kuliyah ing Fakultas Sastra Universitas Padjajaran Bandung jurusan Sastra Ruslan, Kang Ibing naté njabat dados Ketua Kasenian Daya Mahasiswa Sunda (DAMAS). Penasihat Dhepartemén Kasenian Unpad lan naté ugi dados asistén Dosén ing Fakultas Sastra Unpad. Taun 1970 sesarengan kaliyan Aom Kusman lan Suryana Fatah damel grup lawak De'Kabayan. Nalika taun 1975 kanggé ingkang kapisanan Kang Ibing dados bintang filem Si Kabayan ingkang dipunsutradarai déning Tutty Suprapto.

Kang Ibing tilar donya nalika tanggal 19 Agustus 2010 ing Griya Sakit Islam Bandung.